Royal Rumble

Royal Rumble er et pay-per-view-show inden for wrestling produceret af World Wrestling Entertainment. Det er ét af organisationens månedlige shows og er blevet afholdt i januar siden 1988. Showets main event er hvert år en speciel battle royal kaldet Royal Rumble match, hvor 30 wrestlere kæmper i én ring. Alle 30 wrestlere trækker et nummer backstage, og de, der har trukket numrene 1 og 2, starter kampen. Derefter kommer en ny wrestler ind efter 90 sekunder i den rækkefølge som numrene, de har trukket, angiver. Det er derfor en kæmpe fordel at trække et højt nummer.

Royal Rumble er ét af WWE's "fire store" pay-per-view-shows sammen med WrestleMania, SummerSlam og Survivor Series, og det er også ét af de mest populære. Sædvanligvis er Royal Rumble det andetmest solgte pay-per-view-show efter WrestleMania, dog til knap halvt så mange husstande. Den første udgave af Royal Rumble blev vist på amerikansk tv i 1988, men allerede året efter blev showet til et fast pay-per-view-show. 

I 2011 blev antallet af deltagere i showets Royal Rumble match ændret til 40 wrestlere, men allerede året efter vendte WWE tilbage til de traditionelle 30 deltagere.

Kæmper om VM-titelkamp og main event 

Siden 1993 har vinderen af den traditionsrige Royal Rumble match fået en VM-titelkamp ved den efterfølgende WrestleMania. Mellem 2002 og 2013, hvor WWE opererede to VM-titler (WWE Championship og WWE's World Heavyweight Championship), har vinderen kunne vælge, hvilken verdensmester han ville udfordre. 

Ifølge WWE bliver vinderen af den årlige Royal Rumble match også inkluderet i aftenens prestigefyldte main event ved WrestleMania, men særligt efter WWE begyndte at operere med to VM-titler, er den praksis nærmest forsvundet. Allerede i 1995 blev Shawn Michaels' VM-titelkamp mod Diesel programsat tidligere på aftenen. Steve Austins og Vince McMahons kontroversielle sejre i henholdsvis i 1997 og 1999 blev heller ikke belønnet med en main event. I perioden mellem 2000 og 2005 var WWE dog konsekvente i at give både en VM-titelkamp og en main event til Royal Rumble-vinderen, og derudover lykkedes det hovedparten at vinde VM-titlen ved WrestleMania (med The Rock som eneste undtagelse i 2000). Siden 2006 har den eneste main event med en Royal Rumble-vinder været Randy Orton, der tabte sin VM-titelkamp til Triple H i 2009 i en ifølge mange kritikere skuffende afslutning på WrestleMania XXV.

Resultater

2003 

 Se Royal Rumble (2003)

2004 

 Se Royal Rumble (2004)

2005 

 Se Royal Rumble (2005)

2006 

 Se Royal Rumble (2006)

2007 

 Se Royal Rumble (2007)

2008 

 Se Royal Rumble (2008)

2009 

Royal Rumble 2009 fandt sted d. 25. januar 2009 fra Joe Louis Arena i Detroit, Michigan.

 ECW Championship: Jack Swagger besejrede Matt Hardy 
 WWE Women's Championship: Melina besejrede Beth Phoenix (med Santino Marella)
 World Heavyweight Championship: John Cena besejrede John "Bradshaw" Layfield (med Shawn Michaels)
 WWE Championship: Edge (med Chavo Guerrero) besejrede Jeff Hardy i en no disqualification match
 Matt Hardy kom op i ringen og slog sin bror Jeff Hardy med en stol
 Edge var kort efter i stand til at vinde VM-titlen fra Jeff Hardy
 Royal Rumble match: Randy Orton vandt efter at have elimineret Triple H til sidst
 Randy Orton vandt dermed retten til en VM-titelkamp ved WrestleMania XXV.

2010 

Royal Rumble 2010 fandt sted d. 31. januar 2010 fra Philips Arena i Atlanta, Georgia.

 ECW Championship: Christian besejrede Ezekiel Jackson
 WWE United States Championship: The Miz besejrede Montel Vontavious Porter
 WWE Championship: Sheamus besejrede Randy Orton via diskvalifikation
 WWE Women's Championship: Mickie James besejrede Michelle McCool 
 WWE World Heavyweight Championship: The Undertaker besejrede Rey Mysterio
 Edge vandt årets Royal Rumble match ved at eliminere John Cena til sidst
 Edge vendte tilbage til WWE efter flere måneders skadespause og vandt rettigheden til en VM-titelkamp ved WrestleMania XXVI.

2011 

Royal Rumble 2011 fandt sted d. 30. januar 2011 fra TD Garden i Boston, Massachusetts. Det var den første og hidtil eneste Royal Rumble match med 40 deltagere.

 WWE World Heavyweight Championship: Edge besejrede Dolph Ziggler (med Vickie Guerrero)
 WWE Championship: The Miz (med Alex Riley) besejrede Randy Orton
 WWE Divas Championship: Eve besejrede Natalya, Layla og Michelle McCool i en fatal four-way match
 Alberto Del Rio vandt årets Royal Rumble match ved at eliminere Santino Marella til sidst

2012 

Royal Rumble 2012 fandt sted d. 29. januar 2012 fra Scottrade Center i St. Louis, Missouri.

 WWE World Heavyweight Championship: Daniel Bryan besejrede Mark Henry og Big Show i en triple threat steel cage match
 The Divas of Doom (Beth Phoenix og Natalya) og The Bella Twins besejrede Kelly Kelly, Eve Torres, Alicia Fox og Tamina i en eight-diva tag team match
 John Cena kæmpede uafgjort (no contest) mod Kane
 Brodus Clay (med Cameron og Naomi) besejrede Drew McIntyre
 WWE Championship: CM Punk besejrede Dolph Ziggler
 Sheamus vandt årets Royal Rumble match ved at eliminere Chris Jericho til sidst

Tidligere Royal Rumble-vindere

Rekorder og statistik 

Flest sejre: 3, Steve Austin (1997, 1998, 2001)

Længst tid i ringen: Rey Mysterio (1 time, 2 min og 15 sek.), 2006

Kortest tid i ringen: Santino Marella (1 sekund), 2009

Længste kamp: 2002 (1 time, 9 min og 23 sek.)

Korteste kamp: 1988 ( 33 minutter)

Flest rumbles i træk: 13, Kane (1999-2011)

Flest rumbles i alt: 16, Kane

Flest optrædener i én rumble: 3, Mick Foley (1998)

Flest elimineringer i alt: 42, Kane

Flest elimineringer i én rumble: Roman Reigns, 12 (2014)

Færrest elimineringer af en vinder: 1, Vince McMahon (1999), 1, Randy Orton (2017)

2 sejre i træk: Hulk Hogan (1990, 1991), Shawn Michaels (1995, 1996) og
Steve Austin (1997,1998)

Kortest tid i ringen til at vinde: Edge. I 2010 skulle Edge kun bruge 7:16 minutter i ringen før han kunne erklæres som vinder, og slog dermed John Cena’s rekord fra 2008 på 8:23 minutter.

Korteste 30-mands Rumble: 1995. Kampen varede kun 38 minutter.

Wrestlere der har elimineret sig selv: 9 wrestlere har i tidens løb elimineret sig selv fra Rumble matchen. Blandt andre: Andre The Giant (1989), Farooq (1997), Kane (1999), Drew Carey (2001), Mick Foley (2004), Montel Vontavious Porter (2010)

Kvinder i Rumble Matchen: I 1999 blev Chyna den første kvinde der deltog i Rumble kampen. I 2010 blev Beth Phoenix den anden. Og indtil videre er Kharma den tredje og sidste kvinde der deltog i en Royal Rumble. Dette skete i 2012.

Over en time i ringen: Kun 3 personer har tilbragt over en time i ringen. Det er: Bob Backlund i 1993, Chris Benoit i 2004 og Rey Mysterio i 2006.

Noter:
 Nummer 1 og 2 siges at være de uheldigste numre i Rumblen. Men både nummer 1 og 2 har faktisk vundet Rumblen 2 gange hver.

 Det uheldigste nummer er faktisk nummer 3. Nummer 3 er det nummer der er blevet elimineret som den første ved flest lejligheder, nemlig hele 13 gange ud af 26 Rumbles!

 Der har været 7 wrestlere der har vundet efter at have trukket et ét cifret nummer.

 Det heldigste nummer er nummer 27 (Nummer 27 har vundet 4 gange.)

 Den første Royal Rumble i 1988 bestod kun af 20 mand. Det blev ændret til 30 året efter.

 Bret Hart og Lex Luger ramte gulvet på præcis samme tid i 1994, og blev begge 
erklæret som vindere af Rumblen.

 Steve Austin blev elimineret i 1997, men det så dommerne ikke, så Austin sneg sig tilbage i ringen og vandt.

 Big Show påstod at han vandt i 2000, eftersom The Rock’s fødder rørte gulvet før hans.
Det viste sig senere ved video-optagelser at han havde ret og fik derfor en WrestleMania titel kamp. The Rock står dog stadig som den officielle Rumble 2000 vinder.

 1996 Kampen var den første hvor alle 30 wrestlere fik deres entrance musik spillet, når de kom til ringen. Før det, var det kun nummer 1 og 2, der fik deres musik spillet.

 I 2007 blev Undertaker den første med entry nummer 30 der vandt Rumblen.

Eksterne henvisninger 

World Wrestling Entertainments hjemmeside

Royal Rumble på WWE's hjemmeside

Wrestling-begivenheder